इस बार गुजरात चुनाव में नयी बात जो देखने को मिली वो यह की कांग्रेस का मंदिर प्रेम, हिन्दू प्रेम, न मुस्लिमों का जिक्र न उनके हक़ की बात, न टोपी का दिखावा न मस्जिदों में नमाज यह इसलिए भी बहुत ज्यादा दिलचस्प था क्योंकि अब तक देश ने इसी कांग्रेस को हमेशा प्रभु श्रीराम, भगवान श्रीकृष्ण, रामसेतु, राम के अस्तित्व और अयोध्या में राम मंदिर निर्माण का विरोध करते ही देखा है तो ऐसे में राहुल का अचानक से 2002 का रोना रोये बिना सीधे मंदिर-मंदिर माथा टेकना गले नहीं उतर रहा है। जब पिछले 2 महीनों से लगातार राहुल ने पूरी मेहनत से मंदिरों में माथा टेक सॉफ्ट हिंदुत्व के तरफ अपना रास्ता मोड़ा ही था की कपिल सिब्बल ने श्रीराम मंदिर के लिए अयोध्या मामले की सुनवाई में जो किया उसमें राहुल की महीनों की तपस्या पर पानी फिर गया।